शहर की दर्जन भर कालोनियां कंटेनमेंट जोन से बाहर - Haryana Palwal Local News
जागरण संवाददाता, पलवल : जिला उपायुक्त नरेश नरवाल ने होडल, हथीन व पलवल के शहरी व ग्रामीण क्षेत्र के उन क्षेत्रों को कंटेनमेंट जोन से बाहर कर दिया है जहां पिछले 21 दिन में कोविड-19 का कोई नया केस नहीं आया। पलवल शहर के जिन क्षेत्र को कंटेनमेंट जोन से बाहर किया है उनमें न्यू एक्सटेंशन कालोनी पलवल, जवाहर नगर कैंप, बाली नगर, न्यू कालोनी, कृष्णा कालोनी, प्रकाश विहार, देव नगर, कैलाश नगर, लक्खी विहार, कल्याण एनक्लेव, बसंत विहार, बडा मोहल्ला, श्याम नगर, कैलाश नगर, गांव आल्हापुर, आशियाना सोसायटी सेक्टर-दो, राजकीय उच्च विद्यालय सेक्टर-दो पलवल, ओमेक्स सिटी, एकता नगर, सिविल लाइंस, शमशाबाद तथा अग्रसेन चौक को कंटेनमेंट जोन बाहर कर दिया है।
जिला प्रशासन द्वारा जारी सूची के अनुसार गांव घोड़ी, होशंगाबाद, ललपुरा, अलावलपुर, असावटा, रहराना, रजपुरा, बेला, रूंधी, बामनीखेड़ा, पुलिस लाइन, करीमपुर, आमरू, हथीन के गांव बहीन, खोकियाका, खंड होडल के गांव दीघोट, भुलवाना, हसनपुर के गांव सैंडोली, खाम्बी तथा लीखी को उपायुक्त ने कंटेनमेंट जोन से बाहर कर दिया है। जिला कंटेनमेंट प्लान (स्वास्थ्य विभाग) के तहत इन क्षेत्रों में 21 दिन के फालोअप के दौरान कोई नया केस भी नहीं मिला।
LIVE Ram Mandir Bhumi Pujan : प्रधानमंत्री नरेंद्र मोदी पहुंचे लखनऊ एयरपोर्ट, अब हेलिकॉप्टर से जाएंगे अयोध्या